Fi stqarrija, BirdLife Malta saħqet li jumejn biss wara li nfetaħ l-istaġun tal-kaċċa fir-Rebbiegħa diġà ntlaqgħat għasfur protett. Dan hekk kif xi persuna mhux identifikata sparat fuq Bagħdan Aħmar fl-inħawi ta’ Selmun. Malli instab, l-għasfur ittieħed immedjatament għand veterinarju li kkonferma li kellu ġrieħi serji fil-ġwenħa l-leminija. Fl-istqarrija BirdLife Malta spjegat li filwaqt li l-istaġun qatt ma kellu jinfetaħ, dan l-aġir juri li l-istaġuni tal-kaċċa huma biss faċċata għal dawk li jisparaw fuq l-għasafar protetti. Dan filwaqt li l-BirdLife Malta għal darb’oħra appellat lill-Gvern sabiex jagħlaq l-istaġun b’effett immedjat.